b'\n_START_ARTICLE_\nNil\n_START_SECTION_\nNaziv\n_START_PARAGRAPH_\nRije\xc4\x8d "Nil" (\'nIl) dolazi od rije\xc4\x8di Neilos (\xce\x9d\xce\xb5\xce\xb9\xce\xbb\xce\xbf\xcf\x82), gr\xc4\x8dkog naziva za Nil.  Drugi gr\xc4\x8dki naziv za Nil bio je  Aigyptos (\xce\x91\xce\xb9\xce\xb3\xcf\x85\xcf\x80\xcf\x84\xce\xbf\xcf\x82), on je izvor imena "Egipat."\n_START_SECTION_\nPritoke (rukavci)\n_START_PARAGRAPH_\nDva su velika rukavca Nila: Bijeli Nil, od ekvatorijalne Afrike, i Plavi (Modri) Nil, od Etiopije. Oba rukavca nastaju na zapadnom rubu isto\xc4\x8dnoafri\xc4\x8dkog rascjepa, koji je ju\xc5\xbeni dio velikog tektonskog jarka.\n_START_SECTION_\nBijeli Nil\n_START_PARAGRAPH_\nViktorijino jezero, koje se nalazi izme\xc4\x91u Ugande, Kenije i Tanzanije, smatra se izvorom Nila makar i u samo jezero utje\xc4\x8du rijeke znatnih veli\xc4\x8dina iz ostalih velikih jezera Afrike. Isti\xc4\x8de se najdalji odvojak rijeke Ruvyronza u Burundiju koja je gornji Pritok rijeke Kagera. Kagera te\xc4\x8de 690 km prije nego dosegne Viktorijino jezero. _NEWLINE_Po izlasku iz Viktorijinog jezera rijeka se naziva Viktorijin Nil. Te\xc4\x8de dalje oko 500 km, Kroz jezero Kioga, dok ne dosegne Albertovo jezero. Nakon izlaska iz Albertovog jezera rijeka je poznata pod imenom Albertov Nil. Tada otje\xc4\x8de u Sudan, gdje postaje poznata pod imenom Bahr el D\xc5\xbeebel. Na stjeci\xc5\xa1tu Bahr el D\xc5\xbeebela s Bahr el Gazalom, rijekom koja je i sama duga 720 km, rijeka postaje poznata kao Bahr al Abjad, ili Bijeli Nil, po boji gline u njenim vodama. Od ove to\xc4\x8dke rijeka te\xc4\x8de prema Kartumu.\n_START_SECTION_\nPlavi Nil\n_START_PARAGRAPH_\nPlavi Nil (Bahr al Azrak u Sudanu, Abaj u Etiopiji) izvire iz jezera Tana u Etiopskom gorju. Plavi nil te\xc4\x8de oko 1.400 km do Kartuma, gdje se Plavi i Bijeli Nil spajaju i stvaraju \xe2\x80\x9cNil.\xe2\x80\x9d Ve\xc4\x87ina vode koju Nil nosi (oko 80-85%) dolazi iz Etiopije, no ve\xc4\x87i dio vode prolazi koritom Nila samo ljeti kada na Etiopsku visoravan padaju jake ki\xc5\xa1e. Ostatak godine velike rijeke u Etiopiji koje utje\xc4\x8du u Nil nose vrlo malo vode ili su sasvim suhe.\n_START_SECTION_\nNil\n_START_PARAGRAPH_\nNakon \xc5\xa1to se Plavi i Bijeli Nil spoje, jedino jo\xc5\xa1 rijeka Atbara znatnije doprinosi Nilu. Ona izvire u Etiopiji sjeverno od jezera Tana i duga je otprilike 800 km. Spaja se s Nilom oko 300 km nakon Kartuma, na otprilike pola njegovog puta prema moru. Od ove to\xc4\x8dke prema sjeveru Nil se smanjuje zbog isparavanja._NEWLINE_Nil u Sudanu poseban je iz dva razloga: 1) te\xc4\x8de preko 6 skupina slapova, od prve kod Asuana do \xc5\xa1este kod Sabaloke (sjeverno od Kartuma); i 2) okre\xc4\x87e smjer velikim dijelom toka, te\xc4\x8de natrag prema JZ da bi se opet okrenuo na sjever do mora. To je "Veliki rije\xc4\x8dni zavoj Nila."_NEWLINE_Nakon toga Nil dolazi do umjetnog jezera Nasser, zatvorenog Asuanskom branom 270 km unutar Egipta od sudanske granice. Od 1998, odre\xc4\x91ena se koli\xc4\x8dina vode iz jezera Nasser izlila na zapad i formirala jezera Toshka. Od Nasserovog jezera glavni tok te\xc4\x8de na sjever kroz Egipat prema Sredozemnom moru. Jedan se rubni kanal ,Bahr Yussef, odvaja od glavnog toka nizvodno od grada  Asjuta, I prazni u Fayum. Delta Nila, mjesto gdje se Nil ulijeva u Sredozemno more, je eponim svih rije\xc4\x8dnih delti svijeta. Bogati rije\xc4\x8dni mulj no\xc5\xa1en na istok vodenim strujama poticao je ribolovnu industriju isto\xc4\x8dnog Sredozemlja, ili je barem tako bilo do izgradnje Asuanske brane.\n_START_SECTION_\nPovijest Nila\n_START_PARAGRAPH_\nNil (iteru na staroegipatskom) je davao \xc5\xbeivot staroegipatskoj civilizaciji, ve\xc4\x87ina stanovni\xc5\xa1tva i svi gradovi Egipta smje\xc5\xa1teni su uzdu\xc5\xbe doline Nila sjeverno od Asuana. Nil je bio \xc5\xbeila kucavica egipatske kulture od kamenog doba.  Klimatske promjene, ili mo\xc5\xbeda pretjerana ispa\xc5\xa1a oko 8000 g.pr.Kr. isu\xc5\xa1ile su pa\xc5\xa1njake Egipatskih zemalja i stvorile Saharu. Plemena su prirodno selila prema rijeci, gdje se razvilo sjedila\xc4\x8dko, ratarsko gospodarstvo, i centraliziranije dru\xc5\xa1tvo._NEWLINE_Kost iz Ishanga, najstariji otkriveni dokaz egipatske mumifikacije, prona\xc4\x91ena je uz jedan od manjih odvojaka rijeke Nil (blizu jezera Edward, u sjeveroisto\xc4\x8dnom dijelu Konga. Starost joj je procijenjena na 20.000 g. pr. Kr.._NEWLINE_Usprkos poku\xc5\xa1ajima Grka i Rimljana koji se nisu uspjeli probiti dalje od Sudda, izvor Nila ostao je neotkriven do 19. stolje\xc4\x87a. Tada je John Hanning Speke prvi prepoznao Viktorijino jezero kao izvor Nila. Razne su prija\xc5\xa1nje ekspedicije jo\xc5\xa1 od drevnih vremena propale u poku\xc5\xa1aju otkrivanja izvora rijeke. Zbog toga se klasi\xc4\x8dnim rimskim i helenisti\xc4\x8dkim prikazima Nil prikazuje kao mu\xc5\xa1ki bog kojemu su lice i glava sakriveni zavjesama. _NEWLINE_Speke je sudjelovao u ekspediciji 1856.-1858. koju je vodio Richard Francis Burton. Barton je namjeravao prona\xc4\x87i izvor Nila ulaze\xc4\x87i u Afriku iz Dar-Es-Salaama (dana\xc5\xa1nja Tanzania).  Bio je uvjeren da je izvor jezero Tanganjika, no Speke je bio taj koji je, ostaviv\xc5\xa1i bolesnog Burtona iza sebe, prona\xc5\xa1ao veliku vodenu povr\xc5\xa1inu koja je danas poznata kao Viktorijino jezero. Speke se uvjerio da je ba\xc5\xa1 ta vodena povr\xc5\xa1ina pravi izvor rijeke Nil. Speke se vratio s James Augustus Grantom 1860.-1863. i nastavio istra\xc5\xbeivanja oko Viktorijinog jezera te pratio Nil na sjever do Gondokoro na ju\xc5\xbenom rubu Sudda. _NEWLINE_Ekspedicija Bijeli Nil koju je vodio Ju\xc5\xbenoafrikanac  Hendri Coetzee, bila je prva koja je uspjela oploviti cijelu du\xc5\xbeinu Nila. Krenula je s izvora Nila u Ugandi 1. sije\xc4\x8dnja 2004. i sigurna stigli na Sredozemlje u 4 mjeseca i 2 tjedna kasnije._NEWLINE_28. travnja 2004. geolog Pasquale Scaturro i njegov partner, kajakist i dokumentarist Gordon Brown, postali su prvi koji oplovili Plavi Nil, od jezera Tana u Etiopiji do pla\xc5\xbea Aleksandrije na Sredozemlju. Iako je njihova ekspedicija uklju\xc4\x8divala i odre\xc4\x91en broj drugih sudionika jedino su Brown i Scaturro ostali u ekspediciji cijelim putem. _NEWLINE_29. sije\xc4\x8dnja 2005., Kana\xc4\x91anin Les Jickling i Novozelan\xc4\x91anin Mark Tanner do\xc5\xa1li su do Sredozemnog mora koriste\xc4\x87i samo vesla i snagu svojih ruku._NEWLINE_Nil jo\xc5\xa1 uvijek uzdr\xc5\xbeava velik broj Afrikanaca kao i Egip\xc4\x87ana, koji \xc5\xbeive izme\xc4\x91u ina\xc4\x8de nepogodnih podru\xc4\x8dja Sahare. Rijeka je poplavljala svakog ljeta, ostavljaju\xc4\x87i plodno tlo na poljima. Rije\xc4\x8dni tok je ometan na nekoliko mjesta slapovima Nila,  koji smetaju prolasku brodova. Sudd u Sudanu tako\xc4\x91er predstavlja zna\xc4\x8dajnu prepreku plovnosti i protoku vode, \xc4\x8dak toliko da je Egipat jedno vrijeme poku\xc5\xa1avao prokopati kanal (kanala Jongeli) da bi se pobolj\xc5\xa1ao protok vode.     _NEWLINE_ Nil se koristio, i jo\xc5\xa1 se koristi, za transport roba du\xc5\xbe njegovog toka. Posebno zato \xc5\xa1to zimski vjetrovi u ovom podru\xc4\x8dju pu\xc5\xa1u uz rijeku, brodovi su mogli putovati uzvodno koriste\xc4\x87i  jedra, a nizvodno koriste\xc4\x87i tok rijeke. Iako ve\xc4\x87ina  Egip\xc4\x87ana jo\xc5\xa1 uvijek \xc5\xbeivi u dolini Nila, izgradnja Asuanske brane zna\xc4\x8dila je kraj poplava i dono\xc5\xa1enja plodnog rije\xc4\x8dnog mulja._NEWLINE_Gradovi uz Nil uklju\xc4\x8duju Kartum, Asuan, Luxor (Tebu), i Giza\xe2\x80\x93Kairo.\n_START_SECTION_\nPoplave Nila\n_START_PARAGRAPH_\nGodi\xc5\xa1nji ciklus Nila bio je izuzetno va\xc5\xbean u \xc5\xbeivotima drevnih Egip\xc4\x87ana. Nil se \'tajanstveno\' ali predvidljivo podizao svakog ljeta i oboga\xc4\x87ivao zemlju, bez ki\xc5\xa1e i u najtoplije doba godine. Dobra poplava i Egiptu je bilo osigurano obilje, slabija poplava ili prejaka poplava zna\xc4\x8dile su da \xc4\x87e Egipat patiti. _NEWLINE_Tajna godi\xc5\xa1njeg ciklusa stvarala je strahopo\xc5\xa1tovanje i poticala obo\xc5\xbeavanje, te bilje\xc5\xbeenje povijesti nilskih poplava, predvi\xc4\x91anja kada bi Nil trebao poplaviti te polo\xc5\xbeaj ratarskih parcela nakon povla\xc4\x8denja vode. Sve to je potaklo stvaranje prvog znanstvenog instrumenta Nilometra, astronomije, i zemljomjerstva. Zabrinutost starih Egip\xc4\x87ana zbog dobro poplave bila je sasvim opravdana. Izostanak poplava i op\xc4\x87enito niska razina rijeke smatra se razlogom propasti starog kraljevstva prije oko 4200 godina. Ta je zabrinutost zabilje\xc5\xbeena u Bibliji, gdje Josip pravilno tuma\xc4\x8di da se faraonovi snovi o 7 godina obilja i 7 godina siroma\xc5\xa1tva odnose na  dobro pa zatim lo\xc5\xa1e poplave Nila. _NEWLINE_U bli\xc5\xbeoj povijesti 1980-ih dogodila se su\xc5\xa1a koja je uzrokovala glad u Etiopiji i Sudanu, ali Egipat je bio za\xc5\xa1ti\xc4\x87en zbog vode u jezeru Nasser.'